Proffil Rôl UCM Cymru

Swyddog y Menywod

**Gwybodaeth Allweddol**

**Cyfnod yn y Swydd**

O 1 Gorffennaf 2017 – 30 Mehefin 2018

**Lwfans**

£23,919

**Deilydd Presennol y Rôl**

Y Swyddog Menywod presennol yw Ellen Jones, a gellir cysylltu â hi ar Ellen.Jones@nus-wales.org.uk.

**Cytundeb Cyflogaeth**

Bydd disgwyl i chi gytuno i'r ddogfen hon, a'i harwyddo, cyn dechrau yn y swydd ar 1af Gorffennaf 2017.

**Ynglŷn ag UCM Cymru**

Undeb Cenedlaethol Myfyrwyr Cymru yw'r mudiad democrataidd mwyaf yng Nghymru sy'n cynrychioli dysgwyr mewn ystod o sefyllfaoedd, gan gynnwys addysg bellach ac uwch, addysg gymunedol i oedolion a phrentisiaethau.

Mae UCM Cymru yn bodoli er mwyn hyrwyddo, amddiffyn ac ymestyn hawliau myfyrwyr a datblygu a chefnogi undebau myfyrwyr cadarn. Rydym yn brwydro yn erbyn rhwystrau i addysg; rhoi grym i fyfyrwyr i ffurfio profiad dysgu o ansawdd uchel a'r byd o'u cwmpas; yn ogystal â chynorthwyo undebau myfyrwyr dylanwadol, democrataidd sydd ag adnoddau digonol.

**Ynglŷn â'r Ymgyrch**

Mae gan UCM Cymru bum ymgyrch ryddhad sy'n gweithio ar faterion sy'n effeithio ar grwpiau penodol o fyfyrwyr. Mae pob un o'r ymgyrchoedd hyn yn hunan-reolus, sy'n golygu eu bod yn cynnal eu cynadleddau eu hunain, yn gosod eu polisi eu hunain ac yn ethol eu swyddogion a'u pwyllgorau. I ymgeisio am rôl ryddhad rhaid i chi hunan-ddiffinio i'r ymgyrch honno.

Mae ein pum ymgyrch ryddhad fel a ganlyn:

* Ymgyrch y Myfyrwyr Croenddu
* Ymgyrch LHDT+
* Ymgyrch Myfyrwyr ag Anableddau
* Ymgyrch yr Iaith Gymraeg
* Ymgyrch y Menywod

**Ynglŷn â Rolau'r Swyddogion Llawn-Amser**

Mae 19 o swyddogion llawn-amser ar draws UCM, sy'n gyfrifol am arweinyddiaeth wleidyddol y mudiad, ac yn cynrychioli dros 7 miliwn o fyfyrwyr a 600 o undebau myfyrwyr ledled y DU. Mae tri swyddog etholedig llawn-amser yn UCM Cymru, sef Llywydd, Dirprwy Lywydd a Swyddog y Menywod.

**Swyddi llawn-amser, cyflogedig yw'r rhain, ac maent wedi'u lleoli yn Swyddfeydd UCM Cymru yng Nghaerdydd.**

**Ynglŷn â'r rôl hon**

Swyddog Menywod UCM Cymru yw prif gynrychiolydd myfyrwragedd yng Nghymru, ac mae'n arwain gwaith Ymgyrch y Menywod yng Nghymru. Mae hi'n gyfrifol am weithredu'r polisi a gaiff ei basio gan aelodau yng Nghynhadledd y Menywod, a hefyd yn cadeirio Pwyllgor y Menywod ac yn trefnu ymgyrchoedd sy'n effeithio ar fyfyrwragedd yng Nghymru.

Mae Swyddog y Menywod hefyd yn aelod o Bwyllgor Menywod UCM, ac yn gweithio gyda Swyddogion Menywod eraill ar draws UCM, gan ymgyrchu ar faterion sy'n effeithio ar fyfyrwragedd ledled y DU. Ynghyd â hyn, mae'r swyddog yn gweithio gydag undebau myfyrwyr lleol ar gynyddu cynrychiolaeth myfyrwragedd ar draws y mudiad.

**Cyfrifoldebau penodol:**

* Arwain gwaith Ymgyrch y Menywod yng Nghymru, gan ymgysylltu â rhanddeiliaid mewnol ac allanol.
* Gweithio gyda Swyddogion Menywod eraill UCM yn y Gwledydd a chefnogi ymgyrchoedd rhyddhad yng Ngwledydd UCM.
* Darparu adroddiadau atebolrwydd i gyfarfodydd Pwyllgor y Menywod a Chynhadledd y Menywod.
* Rhyngweithio ag undebau myfyrwyr ledled Cymru ac adeiladu perthynas gref â'r aelodau
* Mynychu cyfarfodydd Pwyllgor Gwaith Cenedlaethol UCM Cymru. DU
* Cadeirio cyfarfodydd Pwyllgor Menywod UCM Cymru.
* Mynychu cyfarfodydd Cyngor Cenedlaethol UCM y DU

**Beth allaf i ei ddisgwyl o'r rôl?**

Mae bod yn swyddog llawn-amser yn brofiad gwerthfawr sy'n eich galluogi i wneud gwahaniaeth a chreu effaith wirioneddol ar wella bywydau myfyrwyr ledled Cymru. Mae'r rôl yn rhoi cyfle i chi ddatblygu sgiliau newydd mewn dadansoddi a datblygu polisi, yn gloywi eich sgiliau rhyngbersonol a chyfathrebu ac yn gwella eich arddull fel arweinydd.

Mae UCM yn darparu pecyn cymorth ardderchog ar gyfer swyddogion llawn-amser, gan gynnwys:

* Lwfans llawn-amser o £23,919
* 27 diwrnod o wyliau bob blwyddyn
* Amgylchedd cefnogol i ddatblygu gwybodaeth a sgiliau, yn ogystal â chyfleoedd ar gyfer datblygiad proffesiynol
* Amodau gweithio hyblyg i'ch cynorthwyo yn eich rôl
* Cewch eich sefydlu yn eich rôl a'ch cyflwyno i waith ehangach UCM Cymru a'r DU
* Caiff treuliau rhesymol, megis costau teithio a chynhaliaeth, eu talu gan UCM Cymru
* Byddwch yn rhan o fudiad myfyrwyr ehangach, yn rhan o fudiad ymgyrchu cenedlaethol a rhyngwladol, ac yn cynrychioli myfyrwyr o bob rhan o'r DU

**Sut allaf i gyfranogi?**

Os yw'r syniad o ymgeisio i fod yn Swyddog y Menywod yn apelio atoch, yna cyfeiriwch yn ôl at y wefan am wybodaeth ynglŷn â sut i enwebu eich hun ar gyfer sefyll mewn etholiad. Rydym yn sylweddoli bod ymgeisio mewn etholiad ar gyfer rôl lawn-amser yn benderfyniad mawr, felly rydym yn annog ymgeiswyr i gysylltu â ni cyn sefyll, ac yn croesawu hynny.

Er mwyn sefyll etholiad i fod yn Swyddog y Menywod, rhaid i chi hunan-ddiffinio i'r ymgyrch, a sicrhau bod yr holl enwebiadau rydych cyn eu derbyn hefyd wedi eu gwneud gan aelodau sy'n hunan-ddiffinio fel menywod.

Etholir Swyddog y Menywod yng Nghynhadledd Menywod UCM Cymru, a gynhelir ar ddydd Gwener 12 Mai 2017.

Gwybodaeth Allweddol:

* Mae enwebiadau ar gyfer Swyddog y Menywod yn agor ddydd Mercher 15 Mawrth 2017 ac yn cau am 5pm ddydd Gwener 7 Ebrill 2017.
* Byddwch angen o leiaf 10 enwebiad unigol o 5 gwahanol Undeb Myfyrwyr. Mae angen i o leiaf un o'ch enwebiadau fod gan aelod Addysg Bellach.
* Os ydych yn llwyddiannus, bydd eich blwyddyn yn y swydd rhwng 1 Gorffennaf 2017 a 30 Mehefin 2018.

Os oes gennych chi unrhyw gwestiwn ynglŷn â'r rôl, mae croeso i chi e-bostio conference@nus-wales.org.uk.